runetrust/blame-folketinget-dk huggingface dataset:
Lisbeth Bech Poulsen (SF), 2017-05-19:
Man kan sige, at vi jo ikke skal gøre det for så at opretholde det samme niveau af unge rygere, for jeg er helt enig med ordføreren for Alternativet i, at det er bekymrende, at vi faktisk nu ser, at udviklingen går den anden vej, nemlig at der er flere, der begynder at ryge.
Pernille Vigsø Bagge (SF), 2010-05-06:
Sundhed og sociale forhold hænger tæt sammen, og når der de næste 5 år vil komme op mod 100.000 flere unge ud på boligmarkedet, skal vi løse den udfordring i sammenhæng med de øvrige ungeindsatser, f.eks. for at få flere unge i uddannelse eller for at samle den gruppe af unge, der hænger på kanten af samfundet, op.
Morten Østergaard (RV), 2019-10-03:
Det, vi til gengæld er meget optaget af, er vilkårene for virksomheder, der har generationsskifte: at der er en model, som jeg tror skal være bedre end den, der er i dag, til at skabe tryghed og gennemsigtighed og forudsigelighed om, hvad vilkårene er, sådan at vi ikke risikerer, at gode familieejede virksomheder tvunget af beskatningssystemet ender med at sælge virksomheden i stedet for at lade den gå i arv.
Pia Christmas-Møller (KF), 2002-10-03:
Men SR-regeringen ville ikke lytte, i alt fald ikke særlig meget. Vælgerne lyttede, og vælgerne gav deres mandat. På retsområdet har vi skærpet straffene for vold og voldtægt, ja, skærpet reglerne for udgangen fra fængslerne.
Lene Espersen (KF), 2010-02-10:
Jeg vil starte med at sige til hr. Orla Hav – ikke fordi vi skal bruge al tiden på statistik, men det er jo alligevel vigtigt – at vi har lavet et iværksætterindeks, hvor vi årligt sammenligner iværksætteraktiviteten og rammebetingelserne for iværksætteri med OECD-landene.
Erling Bonnesen (V), 2018-05-22:
Man kunne jo også bruge et trafikbillede på hr. Christian Polls forslag, og så ville det jo svare til, at man ude i trafikken skulle pålægge alle bilister en ekstra afgift, fordi der var nogle, der overskred nutidens hastighedsgrænser, før hastighedsgrænserne blev indført.
Rasmus Jarlov (KF), 2025-12-18:
Mit ærinde var alene at få korrigeret den forkerte udtalelse, som kom før, og jeg siger tak for, at hr. Pelle Dragsted korrigerede sig selv, så vi er enige om, at de politikere, der sidder her i salen og stemmer forslaget igennem, ikke får nogen lønstigning.
Per Clausen (EL), 2011-05-03:
Der var meget lidt forståelse for, at det godt kunne opfattes som mærkeligt og paradoksalt, at man som gravid frisør kunne gå ind på Miljøstyrelsens hjemmeside og se, hvad man skulle gøre for at beskytte sit kommende barn mod at risikere at lide nogen overlast og få en lang række gode råd til, hvad man skulle undgå af stoffer, for så derefter at kunne konstatere, at det var sådan nogle, man gik og arbejdede med hver eneste dag på sit arbejde.
Henning Hyllested (EL), 2015-05-13:
Vi mener bare, at vi kan konstatere – og det var også derfor, jeg spurgte Venstres ordfører på et tidspunkt – at vi ikke kan se, at vi ikke kan høre, når vi spørger i branchen, at det der med det medvirkeansvar bliver taget i anvendelse på noget som helst tidspunkt.
Kristian Thulesen Dahl (DF), 2010-09-07:
Den debat, vi har haft om eksempelvis elevplaner, er jo også en del af den diskussion, altså hvordan man sikrer, at der er et tilstrækkeligt partnerskab mellem forældre og skole, så der er den udveksling af oplysninger om, hvor eleven står fagligt, der gør, at hvis det skrider og det ikke går, som det skal, sætter man tidligt nok ind og får forældrene aktiveret der, hvor det kan lade sig gøre osv.
Peter Skaarup (DF), 2021-04-19:
Jeg synes, at når Jens Peter Christensen som højesteretsdommer har problematiseret – og det er der jo også andre der har – den måde, Rigsretten er sammensat på, bl.a. med det argument, at der kan være et problem i, at der er en række personer med helt åbenlys tilknytning til de politiske partier, som er med til at bedømme rigsretssagen, ja, så kan man jo vælge flere veje i forbindelse med den behandling, vi har herinde.
Ole Sohn (SF), 2000-11-17:
Jeg er fuldstændig enig med hr. Ole M. Nielsen i, at en virksomhed, som skal til at etablere sig, en udefrakommende virksomhed, som ønsker eller overvejer at placere sig et eller andet sted i Europa og vurderer, om den skal placere sig i Danmark, ikke gør det ud fra, om den nu får en større eller mindre kompensation af ATP-indbetalinger, eller om selskabsskatteprocenten er det ene eller det andet.
Sofie Carsten Nielsen (RV), 2011-11-22:
Det var også derfor, jeg var så imødekommende over for Liberal Alliances forespørgsel, netop fordi det er rigtig relevant at diskutere: Kan vi føre fuldstændig isoleret økonomisk politik uden at skele til, hvad der sker i andre europæiske lande, eller hvilke beslutninger der bliver truffet i EU for at føre en ansvarlig politik?
Karen Jespersen (S), 2000-05-04:
For at sikre, at dette krav er opfyldt, er der visse procedurer, inden en udenlandsk lønmodtager kan komme her til landet, og der er også nogle kontrolforanstaltninger, mens han eller hun er her i landet. Jeg opfatter forslaget som noget, der først og fremmest går ud på at smidiggøre procedurerne, både inden vedkommende kommer til landet, og mens vedkommende er i landet, og det er regeringen meget enig i.
Nikolaj Villumsen (EL), 2015-05-26:
Altså, situationen er den, at det lyder, som om det er mere farligt at komme op i det der F-35 Joint Strike Fighter-fly, eftersom det snurrer rundt og har tendens til at bryde i brand; sådan var det i hvert fald ifølge den seneste rapport fra det amerikanske forsvarsministerium.
Morten Homann (SF), 2006-01-25:
Det ene, spørgsmålet omkring parcelhusreglen, blev afsløret, så vidt jeg husker i november måned 2004 under lovbehandlingen, og der har så været godt et års betænkningstid til at få lukket det hul, hvor der i øvrigt var en velbeskrevet løsning i »Tidsskrift for Skatter og Afgifter«, hvor skattehullet blev afdækket.
Lars Dohn (EL), 2014-02-21:
Der er dog andre, der har gjort det for 250 kr. Men det er efter Enhedslistens mening et selvstændigt problem, som kunne løses, enten ved at der lægges et maksimum ind som et loft i aftalerne mellem Danske Regioner og praktiserende læger, eller ved at man kunne flytte lægetjekket over til klinikker på sygehusene.
Svend Auken (S), 2001-01-11:
Det ville være ubehageligt og stærkt forsinkende, hvis vi skulle igennem sådan en EU-procedure. For det andet lægger regeringen afgørende vægt på, at der til løsning af disse opgaver, som man nu stiller i udsigt, ikke bliver tilført Elsparefonden flere penge end de penge, der svarer til, hvad elsparebidraget indbringer.
Ole Birk Olesen (LA), 2013-06-11:
De ændrer sig på grund af en bevægelse i samfundet, på grund af en større opmærksomhed på, at børn skal leve sundt og ikke blive overvægtige, og alt det fungerer, fuldstændig uafhængigt af hvad der foregår her på Christiansborg – heldigvis kan man sige, for hvis det alene var op til Christiansborg at forbedre danskernes sundhedsvaner, ville det sandsynligvis aldrig ske, for Christiansborg reagerer først, når danskerne kræver det.
Carl Valentin (SF), 2022-03-23:
Jeg var lidt i tvivl om, om jeg skulle starte min tale med at henlede opmærksomheden på den helt upassende, synes jeg, analogi, som Dansk Folkeparti laver mellem 70-procentsmålsætningen på klimaområdet og det også at ville af med 70 pct. af de danske flygtninge og udlændinge i 2030.
Else Theill Sørensen (KF), 2002-11-28:
I dag er det anderledes, og den viden og forskning, som har ført frem til bl.a. de forskellige former for kunstig befrugtning, vi kender i dag, har også åbnet for nogle andre fantastiske muligheder, dels for yderligere forskning i livets opståen, dels for barnløshed og også for udvikling af nye behandlingsmetoder for en række meget alvorlige sygdomme.
Kristian Thulesen Dahl (DF), 2006-12-07:
Nej, det er præcis sådan, som jeg også sagde det i mit svar for et øjeblik siden, at der er aftalt nogle bestemte ændringer nu, som træder i kraft over en årrække, og så er det aftalt, at man i 2015 skal træffe politisk beslutning om, hvorvidt der skal ske noget fra 2025.
René Gade (ALT), 2016-04-19:
Og for at komme igennem til dem bruger vi proportionalitetsprincippet, altså hvor man tager den tøddel med, det, at der også dør civile, ikke bare ved en tilfældighed eller noget, der måske kan ske, men hvor vores succes – altså succesen, når vi kaster bomben, og når vi løfter pistolen – er, at vi også tager civile med, fordi det gavner the greater good i den her sag.
Ole Birk Olesen (LA), 2022-04-21:
Fru Marie Krarup videreformidler Putins og Ruslands trusler om atomkrig, hvis vi trodser Rusland og Putin, og jeg forstår, at det også gælder – for det skal ses som led i det, kan jeg forstå på fru Marie Krarup – det, at vi ikke vil give su til studerende danskere, som tager til Hviderusland eller Rusland i den nuværende situation.
Kathrine Olldag (RV), 2021-02-25:
Men alligevel er det sådan, når man arbejder med politik – det har vi også i Radikale Venstre måske skullet vænne os til at sande – at nogle gange laver man et lovforslag, som har en enormt stor effekt, og hvor der er et kæmpe provenu, og som virkelig har gennemslagskraft, og andre gange skal man sende et signal; så skal man gå foran og lægge et højt ambitionsniveau, sådan at andre lande kan blive betrygget i, at sådan kan man også gøre det.
Kristian Thulesen Dahl (DF), 2000-09-07:
, men vi ser jo i de her uger et hidtil - i hvert fald et hidtil - uset antal af forslag, der pludselig dukker op fra indenrigsministeren om nytiltag, lige fra at man skal ud at finde et i hvert fald øde, afgrænset område i form af en ø, hvor man kan sende kriminelle asylansøgere ud, til at man nu skal forstærke den undersøgelsesmæssige og den konkrete integration. Derfor vil jeg spørge den radikale ordfører, hr. Morten Helveg Petersen, om de her mange initiativer, der kommer, er noget, der er indregnet i finanslovforslaget, som det ligger nu, eller om det er noget, der vil kræve øgede midler, og i givet fald, hvad Det Radikale Venstre så siger til, at staten går ud og finder en ø, måske i givet fald skulle opkøbe en, for at kunne huse kriminelle asylansøgere.
Martin Lidegaard (RV), 2018-09-06:
Der blev talt om skolen, men jeg tror ikke, der blev talt om uddannelser, om erhvervsskolerne, gymnasierne, universiteterne, professionshøjskolerne, og derfor har jeg egentlig et enkelt spørgsmål til at starte med til hr. Benny Engelbrecht, nemlig om Socialdemokraterne stadig væk vil afskaffe grønthøsteren på uddannelsesområdet.
Tom Behnke (KF), 2012-05-15:
Hvis det er korrekt, kan ordføreren så ikke også bekræfte, at langt de fleste tilfælde af overdosis rent faktisk sker, når stofmisbrugere har været i fængsel i en længere periode og kommer tilbage i gaden og køber stof og indtager lige så meget stof, som de var vant til, før de kom i fængsel, og at vi så har problemet med en overdosis?
Eyvind Vesselbo (V), 2008-05-14:
På naturområdet har regeringen først sat 1 mia. kr. af, og der udmøntes i øjeblikket 568 mio. kr. - tror jeg, det er i hvert fald lige deromkring - og der er planlagt 1 mia. kr. mere på naturområdet, på miljøområdet i de kommende år.
Monika Rubin (M), 2024-05-03:
Ved at give Lægemiddelstyrelsen indblik i lagerbeholdningen af kritiske lægemidler hos apoteker og lægemiddelgrossister har vi nu en mulighed for at overvåge, hvordan de her lagre udvikler sig, og vurdere, om der er risiko for, at der bliver forsyningsvanskeligheder.
Peder Hvelplund (EL), 2023-04-18:
Og for mig og for Enhedslisten er det afgørende i forhold til frisættelse jo, at det reelt set bliver personalet og den ældre, der i et samarbejde kan tilrettelægge plejen, og hvilke opgaver der skal løses, og at der også er ressourcerne til det, og det kan i et vist omfang også betyde en afbureaukratisering.
Frank Aaen (EL), 2005-11-25:
Derfor et mit spørgsmål til hr. Morten Østergaard, om ikke det er lidt underligt for Det Radikale Venstre her at være med til at hjælpe en regering med med den ene hånd at stjæle penge fra lejerne i det almene byggeri og så se, at den samme regering med den anden hånd giver milliardbeløb til skattelettelser for dem, der bor i ejerboliger.
Kristian Jensen (V), 2006-10-25:
Jeg må indrømme, at de drøftelser, jeg havde med den grønlandske finansminister, ikke lige var drøftelser om, hvorvidt reglerne vedrørende de øvrige dele af DIS-ordningen kommer til at påvirke grønlandske arbejdsmarkedsforhold og fagforeningsforhold, så det har jeg ikke lige present.
Tove Lindbo Larsen (S), 1998-02-04:
Til SF's ordfører: Jamen jeg sagde, at vi var interesseret i at diskutere det spørgsmål, men det er da klart, at jeg går jo ikke ind og diskuterer det på nuværende tidspunkt, lige efter at ministeren har sagt, at han vil fremkomme med nogle synspunkter i sin svartale.
Jørn Dohrmann (DF), 2004-11-24:
Her vil jeg godt bede ministeren om, at vi ligesom kan få en bekræftelse på, at det her er tiltænkt nye produkter, som kommer på markedet, så man ikke ligesom pålægger eksisterende produkter meget mere – hvad skal man sige? – håndtering og oprettelse af såkaldte elektronikskrotlossepladser.
Eva Kjer Hansen (V), 2004-01-27:
Men jeg vil gerne vide noget mere om, hvad der rent faktisk foregår i de forskellige puljeordninger udeomkring, og det er derfor, jeg hilser det velkommen, at socialministeren har sat en undersøgelse i værk, for så kan vi få noget faktuelt at forholde os til og debattere ud fra, og så kan vi også få afdækket, om det her reelt er et problem, eller om man måske i virkeligheden udeomkring finder ud af, hvad der er en passende størrelse.
Mikkel Bjørn (DF), 2024-05-28:
Jeg ved ikke, hvor meget ordføreren har læst op på Dansk Folkepartis historie, men jeg kan love ordføreren, at vi ikke er stiftet på at lade EU bestemme Danmarks asyl- og migrationspolitik, og det er det, der er konsekvensen, hvis vi tilslutter os den solidaritetsmekanisme, altså den tvangsfordeling, som EU's migrationspagt lægger op til.
Morten Messerschmidt (DF), 2007-03-28:
Det, jeg gerne vil spørge om, er: Når nu hr. Svend Auken siger, at man er positivt indstillet over for det her, er det vel i virkeligheden det samme som at sige, at man gerne vil have forbeholdene afskaffet, men bare gerne vil have nogle eksperter til at levere argumenter for sig.
Nick Hækkerup (S), 2022-03-30:
Med serviceeftersynet af bandepakkerne fra februar i år er der blevet lavet en grundig evaluering af indsatsen mod banderne, og serviceeftersynet viser, at tiltagene på bandepakken langt hen ad vejen har virket, men det viser også, at der er nogle områder, hvor vi faktisk godt kan stramme grebet yderligere.
Kim Andersen (V), 2012-10-03:
Og i den forbindelse har det jo også været fremme – det kom også frem på konferencen i Skanderborg i mandags – at Finanstilsynet er blevet meget restriktivt i sin virksomhed, fra, at man før finanskrisen måske var lidt for lempelig, til, at man nu har taget et herresving, så man er havnet i den modsatte side af vejens grøft.
Sonja Albrink (CD), 2000-04-12:
Det må være muligt at finde den tid, der er nødvendig for at få talt sig til rette, så et flertal, der naturligvis bør være bredt, kan få afgørende indflydelse på det fremsatte forslag. Hvad er det så, CD ikke bryder sig om i det forslag, som her er til førstebehandling?
Leif Lahn Jensen (S), 2019-10-08:
Der skal meget mere til for at sikre en ordentlig og god tilbagetrækning, og det er derfor, vi netop også vil sætte penge af til, at folk kan trække sig værdigt tilbage, og det er også netop derfor, vi gerne vil være med til at kigge på, at folk har mulighed for via sporskifteordning eller andet at blive længere på arbejdsmarkedet.
Ole Birk Olesen (LA), 2011-12-20:
Kan regeringen f.eks. melde ud, at den ønsker, lad os sige ti procentpoint højere topskat, og så kan den hive De Konservative i forhandlinger, og så kan Konservative præsentere det som en sejr og stemme for det, hvis Det Konservative Folkeparti i forhandlingerne får det ned til fem procentpoint?
Mattias Tesfaye (S), 2019-02-21:
Vi kan selvfølgelig aldrig gardere os hundrede procent mod, at mennesker, der gerne vil komme hertil på ulovligt grundlag, lykkes med det, men vi er nødt til at skærpe lovgivningen, så vi kan hjælpe vores myndigheder med at forebygge videresalg og videregivelse af særlig rejselegitimation, som er udstedt af vores myndigheder.
Per Stig Møller (KF), 2003-02-05:
Så alle disse hvis'er, som hr. Villy Søvndal jo har underholdt os med det sidste halve år, vil jeg egentlig lade være med at gå ind i, for oftest har de scenarier, hr. Villy Søvndal har fremrullet, og som vi har skullet tage stilling til, jo vist sig, når vi kom frem til virkeligheden, ikke at have noget med virkeligheden at gøre.
Karina Lorentzen Dehnhardt (SF), 2014-05-02:
Så må jeg afslutningsvis bare sige, ud over at vi ikke kan støtte det her forslag, at jeg har virkelig svært ved at forstå, at der ikke, når de her gruppevoldssituationer opstår, er bare én i sådan en gruppe, som siger fra, at der ikke bare er én, som har betænkeligheder og bremser de andre.
Per Stig Møller (KF), 2013-10-24:
Altså, nu er det jo glimrende, at man får en ung minister, som ikke har haft nogen forudsætninger og særlig viden om området, og det er derfor, jeg tillod mig sådan lidt at sætte spørgsmålstegn ved de jubelsætninger, der stort set er i teksten her – som om verden blev opfundet, den dag ministeren åbnede øjnene. Jeg tillader mig at gøre opmærksom på, at jeg har hørt de her taler i 55 år.
Flemming Møller Mortensen (S), 2025-05-22:
Vi havde i Udenrigsudvalget besøg af en hel del eksperter, som skulle prøve at tegne et billede af, hvordan finansieringsmulighederne ser ud i forhold til den globale situation og i forhold til at mobilisere penge i fremtiden for at kunne dække noget af det store, store behov, der eksisterer.
Margrete Auken (SF), 1999-02-03:
1.000 m2 er ganske meget. Der var også en, der fortalte mig, at det hørte til faciliteterne, at f.eks. kapellet havde lige så gode omklædningsmuligheder som operakoret, der jo dog skal skifte tøj indimellem, og på den måde kan det jo blive meget, meget dyrt.
Rune Lund (EL), 2005-03-02:
Jeg vil gerne rose undervisningsministeren, fordi undervisningsministeren har erkendt, at regeringen før valget har taget grundigt fejl, for da regeringen for lidt over 2 år siden gennemførte den første lov om åbenhed og gennemsigtighed, og da det her forslag blev behandlet før valget, blev der udelukkende fokuseret på karakterer i folkeskolen, og ministeren erkender nu åbenbart, at karakterer i sig selv ikke siger særlig meget om en skole, men derimod en hel masse om forældrenes uddannelsesmæssige, sociale og akademiske baggrund
Rasmus Stoklund (S), 2020-12-17:
Reglerne for permanent opholdstilladelse har været en stor diskussion den sidste uges tid, og det samme har statsborgerskab og reglerne for det, som ministeren i øvrigt har indkaldt til forhandlinger om, hvor han jo også klart har tilkendegivet, hvilken retning de forhandlinger skal gå i.
Peder Hvelplund (EL), 2022-10-06:
Derfor skal jeg også bare høre, om SF er villige til at bakke op omkring Enhedslistens krav om, at vi skal have udvidet ordningen med at sikre vederlagsfri tandbehandling, så det ikke bare er til de 21-årige, men også til andre grupper i samfundet, og at vi i det hele taget tager et opgør i forhold til den risiko, der ellers bliver for, at vi får et sundhedsvæsen opdelt i et A- og et B-hold, hvor det er pengepungen og postnummeret, der afgør, hvilken behandling man får, og at vi i stedet for skal sikre, at der er lige og fri adgang for alle.
Eigil Andersen (SF), 2009-04-15:
Det, der står i den nugældende sygedagpengelov, er, at der er nogle bestemte situationer, hvor man kan fratage mennesker deres sygedagpenge, og i det, der er remset op om de situationer, hvor man kan fratage mennesker deres sygedagpenge, er der i den nuværende lov ikke nævnt noget om, at det kan ske, hvis man ikke deltager i aktivering.
Bent Bøgsted (DF), 2005-06-09:
Og med den fjernelse af A-centrene, som vi har foretaget, hvor vi har imødegået stor kritik, synes vi også, at det er blevet bedre, for jeg vil ærligt indrømme, at kritikken af A-centrene var berettiget, og det er selvfølgelig også derfor, at vi har taget højde for kritikken og har fjernet dem.
Flemming Kofod-Svendsen (KRF), 1999-04-14:
Det synes jeg at jeg vil begynde med at trække frem, for, inden vi går ind og ser på detaljerne og jeg kommenterer de kritikpunkter eller de begrundelser, man er kommet med for ikke at støtte forslaget, synes jeg jo, det er vigtigt at fokusere på det saglige anliggende.
Knud Erik Kirkegaard (KF), 2005-01-13:
Selvfølgelig kan man godt vedtage et forslag herinde i Folketinget om, at man skal vaske hænder, når man arbejder på sygehuset, men vi fremfører, som andre har fremført, at det her altså skal ses i en større sammenhæng, hvis vi skal få den rigtige effekt af vores beslutning herinde i Folketinget.
Pernille Rosenkrantz-Theil (EL), 2002-04-12:
Ministeren vil også have lov til at fastsætte et gebyr for at få lavet en vurdering, og godt nok siger man, at det søreme ikke er tanken, at denne bemyndigelse skal bruges, og at det kun er for at sikre sig imod misbrug, men jeg vil kraftigt advare imod, at man giver sig selv den mulighed.
Mikkel Dencker (DF), 2019-05-03:
Den teknologiske udvikling gør nemlig, at vi har bevæget os fra at skulle støtte med over 1 kr. pr. produceret kilowatt-time til nu at støtte med omkring 30 øre, og mange steder i udlandet har man allerede holdt udbud, hvor der slet ikke har været brug for nogen støtte.
Peter Christensen (V), 2016-10-13:
Ud over de ting, der også beskrives af konkrete tiltag i redegørelsen, så ser jeg jo sådan set også, at Danmark har muligheder for at knytte de nordiske venner tættere på vores NATO-samarbejde, selv om de ikke er medlem af NATO, sådan at vi har et tæt samarbejde på så mange planer som muligt.
Lotte Rod (RV), 2021-11-23:
I Radikale Venstre startede vi arbejdet for at få flere normeringer for 10 år siden, og jeg har været tilbage og læse og fandt en sjov artikel fra dengang, hvor den daværende konservative minister skældte Margrethe Vestager ud for – og jeg citerer – at hun bare ville overtage driften af landets daginstitutioner.
Henrik Rasmussen (KF), 2008-02-22:
Det er jo også et spørgsmål om, hvordan læreren håndterer det, for jeg er fuldstændig på det rene med, at der er problemer derude, og at der er forældre, der skal håndteres anderledes end eleverne, men jeg oplever også, at kommunerne rent faktisk tager ret godt hånd om lige præcis de personer, som skal hjælpes yderligere.
Claus Hjort Frederiksen (V), 2010-02-24:
Og i modsætning til det, hr. Morten Bødskov siger, er den skattereform en del af løsningen på vores problemer, for den styrker på sigt finanserne med 5,5 mia. kr. Der er ikke en krone, der er ufinansieret, og derfor er der kun positive virkninger af skattereformen.
Mette Frederiksen (S), 2013-11-22:
Jeg synes, at erfaringerne fra de senere år og ikke mindst de senere måneder viser, at det var en lidt dumdristig handling at foretage, al den stund at der er ualmindelig mange mennesker, der på samme tidspunkt har stået over for det meget, meget svære, at deres dagpengeret vil ophøre.
Karen Ellemann (V), 2009-05-06:
Og der er intet i rapporten, som viser, at det skulle være loftet over kontanthjælpen eller starthjælpen eller nogle af de nævnte ydelser, som altså er årsagen til stigningen i antallet af udsættelser, men at det primært der er tre ud af fire, der siger det - simpelt hen er, fordi de har svært ved at holde styr på økonomien i forhold til at få betalt regningerne.
Christoffer Aagaard Melson (V), 2024-04-02:
Så derfor er jeg også personligt rigtig, rigtig glad for, at den her regering har fået sat sig ned og fået lavet en aftale med kommuner og regioner om, hvordan vi løser det her, så de her sengepladser rent faktisk kommer til gavn for de mennesker, som vi gerne vil hjælpe, og hvor der vitterligt kan være et behov for at få en aflastning i det regionale system, fordi det er nogle mennesker, der kan være meget, meget svære at håndtere i de kommunale bosteder, som vi har i dag.
Brian Mikkelsen (KF), 2006-04-27:
Denne del af de trykte medier spiller i regeringens øjne en helt afgørende rolle for at opretholde og udvikle den demokratiske debat og folkeoplysningen, og med forslaget, vi behandler i dag, og med loven om dagbladslignende publikationer sikrer vi flerheden og mangfoldigheden af dagblade fremover.